

Azonosítószám: **EFOP 1.2.12-17-2017-00004**

Postacím: 1086. Magdolna u. 5-7.

Adószám: 19022888-2-41

Bankszámlaszám: 11711065-21449259

[www.eselybudapest.hu](http://www.eselybudapest.hu)

E-mail: tabortata2020@gmail.com

**Pályázati kiírás**

**"Élmények tábora Tatán" az EFOP-1.2.12-17-2017-00004 projekt keretében.**

**Az Esély Budapest Fővárosi Gyermek és Ifjúsági Alapítvány táborozási pályázatot hirdet 1.-11. évfolyamos tanulók és kísérőik részére.**

A pályázat célja:

Az Esély Budapest Fővárosi Gyermek és Ifjúsági Alapítvány –továbbiakban Alapítvány– kuratóriuma térítésmentes táborozásra pályázatot hirdet. A pályázattal elnyerhető támogatást az Alapítvány táborozási szolgáltatás formájában nyújtja. A pályázattal elnyerhető támogatásra kizárólag a pályázati felhívásban meghatározott feltételeknek maradéktalanul megfelelő kedvezményezettek jogosultak.

A nyilvános pályázatra jelentkezhet minden olyan általános- és középiskola, alapítványok, nevelőotthonok, melyek **nem a Közép-Magyarországi régióban működnek.** Tanulói között lehetnek hátrányos helyzetűek vagy fogyatékkal élők is és a pályázati feltételeknek megfelelnek.

Kedvezményezettek köre:

Magyarország hat felzárkózó régiójában működő oktatási intézmény 1-11. évolyamos tanulói. Előnyt élveznek a hátrányos vagy halmozottan hátrányos, illetve fogyatékkal élő tanulók, továbbá kísérői tanáraik.

A pályázat beadását megelőzően „Jelentkezési lapot” szükséges minden jelentkezőnek kitölteni és a megadott e-mail címre visszaküldeni, melynek határideje:

**Tavaszi szünetre jelentkezők esetén 2019. február 28, nyári turnusokra 2019. március 31.**

A „Jelentkezési lapot” le lehet tölteni az alapítvány honlapjáról [www.eselybudapest.hu](http://www.eselybudapest.hu) vagy kérésre megküldjük elektronikus levélben.

A beküldött jelentkezéseket az Alapítvány megvizsgálja, és minden jelentkezőt értesít **2019. április 15-ig** (tavaszi szünetre jelentkezők esetén március 15-ig). Azokat is értesítjük, akik a feltételeknek valamilyen okból nem a felelnek meg.

Általános pályázati feltételek:

Pályázni a pályázó által az Alapítvány honlapján a regisztrálást követően, elektronikus úton – [www.eselybudapest.hu](http://www.eselybudapest.hu) – beküldött pályázattal lehet. **A regisztrációs és pályázati felület 2019. március 1-jén fog megnyílni!**

Egyéb tudnivalók:

*Csoportok létszáma, kísérők:*

- Felnőtt kísérő részvételét kell biztosítani. A pályázaton való részvétellel a kísérő vállalja, hogy a kedvezményezett csoport kísérőjeként kizárólagosan ellátja a gyermekek felügyeletét, illetve segíti a tábori programokon való részvételüket, valamint folyamatosan együttműködik a tábor vezetésével;

- Amennyiben a csoportban legalább 5 fő sajátos nevelési igényű gyermek kerül regisztrálásra, úgy a csoport mellé a pályázónak 2 felnőtt kísérőt kell biztosítania.

- A fogyatékkal élő csoportok esetében egyedi elbírálás alapján történik a kísérők számának meghatározása.

- A jelentkezők a beküldést követően visszaigazoló e-mailt kapnak.

*- A hibásan, hiányosan, vagy nem feldolgozható adatokkal ellátott, illetve határidő után beérkezett jelentkezések érvénytelennek minősülnek.*

- Az adatok valóságtartalmát az Alapítvány ellenőrizheti.

***- A pályázattal elnyerhető táborozási támogatás nem terjed ki a tábor helyszínére történő utazás megszervezésére, valamint az utazás költségeire.***

A projekt tartalma:

Az Alapítvány teljes körű ellátást – napi ötszöri étkezést, szállást - biztosító táborozási szolgáltatás igénybevételéhez nyújt támogatást a tábor időtartamára. A táborozási időszak alábbi időpontokban történik:

1. 2019. április 18-23. (tavaszi szünet)
2. 2019. június 24-29. (hétfő-szombat)
3. 2019. július 1-6. (hétfő-szombat)
4. 2019. július 8-13. (hétfő-szombat)
5. 2019. július 15-20. (hétfő szombat)
6. 2019. július 22-27. (hétfő-szombat)

A táborban résztvevők éves létszáma (kísérőkkel együtt): 1.000 fő.

Az Alapítvány a kísérők részére szállást és étkezést, valamint tiszteletdíjat nyújt a tábor idejére megbízási jogviszony alapján, ***a táborba ténylegesen megérkező 25 gyermekenként*** egy kísérő részére. Amennyiben a csoport létszáma nem éri el a 25 főt, a kísérő pedagógussal önkéntes szerződést tudunk kötni, amellyel biztosítjuk a kolléga ellátását. Második kísérő megbízási díját csak ***a táborba érkező*** 50. gyermek után tudjuk biztosítani, 26-49 közötti létszám esetén a második kísérővel szintén önkéntes szerződést tudunk kötni.

A pályázati adatlap külön is letölthető: [www.eselybudapest.hu](http://www.eselybudapest.hu) honlapról.

**A pályázatok elbírálásakor a beérkezett jelentkezések sorrendje a jogosultság megléte utáni legfontosabb szempont.**

**A pályázatot kiírók a táborozás időpontját illetően a változtatás jogát fenntartják!**

Tájékoztatás:

*Az Alapítvány a táborban kép- és hangfelvételt készíthet -a 2013. évi V. törvény („új Ptk – Polgári Törvénykönyv”) 2:48. §. alapján-, illetve filmet forgathat, melyet a támogatás elszámolásához valamint népszerűsítési célokra felhasználhat. A pályázat benyújtásával, annak aláírásával a pályázó és a kedvezményezett elfogadja az adat-, kép-és hangfelvétel készítését, és annak az Alapítvány általi szabad felhasználásához.*

Egyéb információk kérhetők a szakmai asszisztenstől, munkaidőben: Topp Ferenctől a

*+36-20/347-0640*-as telefonon vagy a tabortata2020.topp@gmail.com elektronikus levélcímen.

Budapest, 2019. február 5.

 